ananddey/assamese-wiki-corpus huggingface dataset:
এপ্ৰিল

এপ্ৰিল গ্ৰেগৰীয় কেলেণ্ডাৰ অনুসৰি বছৰৰ চতুৰ্থ মাহ। এই মাহত মুঠ ৩০ দিন থাকে। এপ্ৰিল মাহটো সাধাৰণতে উত্তৰ গোলাৰ্ধত বসন্ত ঋতু, আৰু দক্ষিণ গোলাৰ্ধত শৰৎ ঋতুৰ সৈতে জড়িত৷

ইতিহাস

ৰোমানসকলে প্ৰথমে এপ্ৰিল মাহটো লেটিন ভাষাত এপ্ৰিলিছ (Aprilis) নাম দিছিল যদিও এই নামৰ ব্যুৎপত্তি অনিশ্চিত। পৰম্পৰাগত ব্যুৎপত্তি অনুসৰি ইংৰাজী April শব্দটো এপেৰাইৰ (aperire) অৰ্থাৎ "উন্মুক্ত হোৱা" ক্ৰিয়াৰ পৰা আহিছে, ইয়ে ইংগিত দি যে এয়া হৈছে ফুল "ফুলিবলৈ" আৰম্ভ কৰা ঋতু, যিটো আধুনিক গ্ৰীকসকলে বসন্ত ঋতুৰ বাবে ব্যৱহাৰ কৰা άνοιξη (ánixi) (উন্মুক্ত হোৱা)ৰ সৈতে তুলনা কৰিব পাৰি। যিহেতু ৰোমান মাহবোৰৰ নাম তেওঁলোকৰ দেৱতাৰ সন্মানত ৰখা হৈছিল আৰু যিহেতু এই মাহটো দেৱী ভেনাছৰ বাবে পবিত্ৰ আছিল, তেওঁৰ ভেনেৰিয়া উৎসৱ এই মাহৰ প্ৰথম দিনাই অনুষ্ঠিত কৰা হৈছিল, সেয়েহে তেওঁৰ সমতুল্য গ্ৰীক দেৱী এফ্ৰ’ডাইট (Aphrodite) বা এট্ৰোষ্কান (Etruscan) ভাষাৰ এপ্ৰো (Apru) নামৰ পৰা মাহটোৰ নাম এপ্ৰিলিছ বা আদিতে এফ্ৰিলিছ দিয়া হৈছিল বুলি ধাৰণা কৰা হয়৷ জাৰ্মান লেখক জেকব গ্ৰিমে এপেৰ (Aper) বা এপ্ৰোছ (Aprus) নামৰ এজন কাল্পনিক দেৱতা বা নায়কৰ নামেৰে মাহটোৰ নাম এপ্ৰিল হোৱা বুলি পৰামৰ্শ দিছিল।

প্ৰতীক

alt=Daisy flower|
এপ্ৰিল মাহৰ জন্মপাথৰ হীৰা। জন্ম ফুল হৈছে কমন ডেইজী (Bellis perennis) বা ছুইট পী (sweet pea)। ৰাশি হৈছে মেষ (১৯ এপ্ৰিললৈকে) আৰু বৃষ (২০ এপ্ৰিলৰ পৰা)।
alt=Sweet pea|

দিৱস

১ এপ্ৰিল: এপ্ৰিল ফুল দিৱস
২ এপ্ৰিল: আন্তঃৰাষ্ট্ৰীয় শিশুৰ গ্ৰন্থ দিৱস
৩ এপ্ৰিল: বাংলাদেশৰ জাতীয় চলচ্চিত্ৰ দিৱস
৪ এপ্ৰিল: হংকং আৰু টাইৱানৰ শিশু দিৱস
৫ এপ্ৰিল: পেলেষ্টাইনৰ শিশু দিৱস
৬ এপ্ৰিল: ইণ্ডোনেচিয়াৰ ৰাষ্ট্ৰীয় মাছমৰীয়া দিৱস
৭ এপ্ৰিল: বিশ্ব স্বাস্থ্য দিৱস
৮ এপ্ৰিল: আন্তৰ্জাতিক ৰোমানি দিৱস
৯ এপ্ৰিল: জৰ্জিয়াৰ ৰাষ্ট্ৰীয় একতা দিৱস
১০ এপ্ৰিল: আন্তৰ্জাতিক ভাতৃ-ভগ্নী দিৱস
১১ এপ্ৰিল: ভাৰতৰ জাতীয় নিৰাপদ মাতৃত্ব দিৱস
১২ এপ্ৰিল: বলিভিয়াৰ শিশু দিৱস
১৩ এপ্ৰিল: ইকুৱেডৰৰ শিক্ষক দিৱস
১৪ এপ্ৰিল: আম্বেদকাৰ জয়ন্তী (ভাৰত)
১৫ এপ্ৰিল: সাৰ্বজনীন সংস্কৃতি দিৱস
১৬ এপ্ৰিল: বিশ্ব কণ্ঠ দিৱস
১৭ এপ্ৰিল: বিশ্ব হিমোফিলিয়া দিৱস
১৮ এপ্ৰিল: বিশ্ব ঐতিহ্য দিৱস
১৯ এপ্ৰিল: বাইচাইকেল দিৱস
২০ এপ্ৰিল: ৰাষ্ট্ৰসংঘৰ চীনা ভাষা দিৱস
২১ এপ্ৰিল: সতী সাধনী দিৱস (অসম, ভাৰত)
২২ এপ্ৰিল: বিশ্ব ধৰিত্ৰী দিৱস
২৩ এপ্ৰিল: বিশ্ব গ্ৰন্থ দিৱস
২৪ এপ্ৰিল: ৰাষ্ট্ৰীয় পঞ্চায়তী ৰাজ দিৱস (ভাৰত)
২৫ এপ্ৰিল: বিশ্ব মেলেৰিয়া দিৱস
২৬ এপ্ৰিল: বিশ্ব বৌদ্ধিক সম্পত্তি দিৱস
২৭ এপ্ৰিল: বিশ্ব গ্ৰাফিক ডিজাইন দিৱস
২৮ এপ্ৰিল: বাৰ্বাডোচৰ ৰাষ্ট্ৰীয় বীৰ দিৱস
২৯ এপ্ৰিল: আন্তৰ্জাতিক নৃত্য দিৱস
৩০ এপ্ৰিল: পাৰাগুৱেৰ শিক্ষক দিৱস

তথ্য সংগ্ৰহ

শ্ৰেণী:এপ্ৰিল
শ্ৰেণী:ইংৰাজী মাহ
কুৰুৱা

কুৰুৱা (, বৈজ্ঞানিক নাম-Haliaeetus leucoryphus)।

বিৱৰণ

কুৰুৱাৰ দেহৰ আকাৰ তুলনামূলকভাৱে ডাঙৰ৷ ইয়াৰ দেহৰ দৈৰ্ঘ্য ৭২-৮৪ ছে:মি:৷ মাইকী চৰাইৰ আকাৰ মতাটোতকৈ ডাঙৰ৷ মতা কুৰুৱাৰ ওজন ২-৩.৩ কি:গ্ৰা: আৰু মাইকীৰ ২.১-৩.৭ কি:গ্ৰা: হয়৷ মুখখন বগা আৰু মূৰৰ ওপৰৰ অংশ (hood) পাতল মটীয়া ৰঙৰ৷ ইয়াৰ ডেউকা দুখন গাঢ় মটীয়া আৰু পিঠিখন মাখন বৰণৰ হোৱা দেখা যায়৷ নেজডাল ক'লা বৰণৰ, তাত বহল আৰু স্পষ্ট আঁচ থকা দেখা পোৱা যায়৷ তলৰ পাখিবোৰত বগা আঁচো থাকে৷ কুৰুৱাৰ পোৱালিৰ দেহৰ বৰণ গাঢ়, কিন্তু নেজত কোনোধৰণৰ আঁচ নাথাকে৷

বিতৰণ

কুৰুৱা চৰায়ে সাধাৰণতে এছিয়াৰ কাজাখাস্তানৰ পৰা মংগোলিয়া, হিমালয়, বাংলাদেশ আৰু উত্তৰ ভাৰত পৰ্যন্ত প্ৰজনন কৰে৷ ই এছিয়াৰে কিছু অঞ্চললৈ শীতকালত প্ৰব্ৰজন কৰাও দেখা যায়৷

আচৰণ

খাদ্য

কুৰুৱা চৰায়ে প্ৰধানকৈ ডাঙৰ আকাৰৰ মাছ ধৰি খায়৷ তাৰোপৰি ই অন্যান্য জলচৰ চৰাই পানীতে খেদি নি চিকাৰ কৰিও খোৱা দেখা যায়৷ উদাহৰণস্বৰূপে ই নিজৰ দেহতকৈও অধিক ওজনৰ পূৰ্ণবয়স্ক Greylag Geese ধৰি দাঙি নিয়াৰ তথ্য পোৱা যায়৷

প্ৰজনন

স্থিতি তথা সংৰক্ষণ

]]ত এটা কুৰুৱা চৰাই
কুৰুৱা চৰাইৰ সংখ্যা বিভিন্ন কাৰণত কমি আহি বৰ্তমান কেৱল ২,৫০০ ৰ পৰা ১০,০০০ টা চৰাইহে বাচি থকাৰ তথ্য পোৱা গৈছে৷ সেয়ে আই. ইউ. চি. এন. এ ইয়াক সংকটপূৰ্ণ (Vulnerable) বুলি স্বীকৃতি দিছে৷ বাসস্থান ধ্বংস, প্ৰদূষণ,অত্যাধিক মাছ ধৰা আদিকে ইয়াৰ বিলুপ্তিৰ অন্যতম কাৰণ বুলি অভিহিত কৰা হয়৷ তাৰোপৰি জলাশয়সমূহ ক্ৰমাৎ আৱৰি পেলোৱা পানীমেটেকাকো ইয়াৰ বাবে দায়ী কৰা হয়৷ কাৰণ পানীমেটেকাৰে পূৰ্ণ জলাশয়ত কুৰুৱাই মাছ চিকাৰ কৰিবলৈ অসুবিধা পায়৷

তথ্যসূত্ৰ

বাহ্যিক সংযোগ

ARKive: Images and movies
BirdLife Species Factsheet
H. leucoryphus range map (very large and slow to load)

শ্ৰেণী:জীৱবিজ্ঞান
শ্ৰেণী:শেন
শ্ৰেণী:অসমৰ চৰাই
মায়া (আলোচনী)

মায়া এখন অসমীয়া বিনোদনধৰ্মী আলোচনী। আলোচনীখনৰ প্ৰথমটো সংখ্যা প্ৰকাশ পাইছিল ১৯৯৯ চনৰ জানুৱাৰী মাহত। অসমৰ শ্ৰব্য কেছেট প্ৰযোজনা তথা চলচ্চিত্ৰ, চুটিছবি নিৰ্মাতা আৰু বিতৰণ প্ৰতিষ্ঠান এন.কে. প্ৰডাকচনৰ ভগ্নী প্ৰতিষ্ঠান ‘নতুন প্ৰকাশ'ৰ দ্বাৰা প্ৰকাশিত ‘মায়া'ৰ প্ৰথম প্ৰকাশিকা আছিল ৰাণী বৰকটকী। বৰ্তমান দেৱব্ৰত দত্তই প্ৰকাশ কৰা এই আলোচনীখন অসমৰ সংগীত শিল্পৰ লগত জড়িত পবিত্ৰ মাৰ্ঘেৰিটাৰ মুখ্য সম্পাদনা আৰু ৰবচন বৰুৱাৰ সম্পাদনাত প্ৰথমে আত্মপ্ৰকাশ কৰিছিল। পৰৱৰ্তী সময়ত বিতোপন বৰাই সম্পাদকৰ দায়িত্ব বহন কৰা এই আলোচনীখনে বৰ্তমান (২০১২, মাৰ্চ) ১৩ বছৰত ভৰি দিছে। মাৰ্চ, ২০১২ সংখ্যাৰ সম্পাদক অমৃতকৃষ্ণ বৰা। গায়ক জুবিন গাৰ্গ এই আলোচনীৰ মুখ্য পৃষ্ঠপোষক।

অনলাইন সংস্কৰণ

ছেপ্টেম্বৰ, ২০১৭ সংখ্যা

তথ্য সংগ্ৰহ

শ্ৰেণী:অসমীয়া আলোচনী
নেলীৰ হত্যাকাণ্ড

নেলীৰ হত্যাকাণ্ড বুলিলে ১৯৮৩ চনত অসমৰ নগাঁও জিলাৰ নেলীত সংঘটিত হোৱা সন্দেহজনক অবৈধ অনুপ্ৰৱেশকাৰীৰ হত্যাকাণ্ডক বুজায়।

ইতিহাস

১৯৮৩ চনত অসম আন্দোলনৰ সময়ত অনুষ্ঠিত হোৱা সাধাৰণ নিৰ্বাচনত অসম আন্দোলনৰ নেতাসকলে অবৈধ বাংলাদেশী অনুপ্ৰবেশকাৰী সকলৰ নাম ভোটাৰ তালিকাৰ পৰা আঁতৰাই নিদিয়া পৰ্যন্ত নিৰ্বাচন স্থগিত ৰাখিবলৈ কেন্দ্ৰীয় চৰকাৰক অনুৰোধ জনাইছিল। কিন্তু, চৰকাৰে তেওঁলোকৰ দাবী অগ্ৰাহ্য কৰি নিৰ্বাচন পাতিবলৈ সিদ্ধান্ত গ্ৰহণ কৰাৰ ফলস্বৰূপে ৰাজ্যজুৰি ব্যাপক গণ-আন্দোলনৰ সূত্ৰপাত ঘটে। পৰবৰ্তী কালত, ১৯৮৫ চনত অসম চুক্তি স্বাক্ষৰিত হোৱাৰ পিছত এই নিৰ্বাচনৰ ফলাফলক বাতিল কৰা হয় আৰু নতুনকৈ নিৰ্বাচন অনুষ্ঠিত হয়।

ঘটনাক্ৰম

১৮ ফেব্ৰুৱাৰীৰ দিনা ছঘণ্টা জুৰি চলা এই হত্যালীলাত ২,১৯১ জন লোকৰ প্ৰাণ হানি হৈছিল(বেচৰকাৰী সূত্ৰৰ মতে এই সংখ্যা প্ৰায় ১০,০০০)। আক্ৰান্ত ১৪ খন গাঁও আছিল আলিসিংহ, খোলাপথাৰ, বসুন্ধাৰী, বুগডুবা বিল, বুগডুবা হাবি, বৰজলা, বুতুনী, ইন্দুৰমাৰী, মাটি পৰ্বত, মুলাধাৰী, মাটি পৰ্বত নং ৮, শিলভেটা, বৰবুৰী আৰু নেলী। আক্ৰান্তসকলৰ বেছিভাগেই অসমলৈ বাংলাদেশৰ পৰা প্ৰবজন কৰা মুছলমান সম্প্ৰদায়ৰ লোক আছিল বুলি কোনো কোনো সূত্ৰই কয়। সেই এলেকাদি পাৰ হৈ যোৱা সংবাদদাতাৰ এটা দল নেলীৰ হত্যাকাণ্ডৰ প্ৰত্যক্ষদৰ্শী আছিল।

তদন্ত

অসম চৰকাৰে নেলীৰ হত্যাকাণ্ডত নিহত লোকসকলৰ পৰিয়ালক ৫,০০০ টকাকৈ সাহায্য প্ৰদান কৰে। এই ঘটনাৰ তদন্ত কৰিবলৈ ত্ৰিভুৱন প্ৰসাদ তিৱাৰীৰ অধীনত গঠন কৰা তিৱাৰী কমিচনে ১৯৮৫ চনত অসম চৰকাৰক ৬০০ পৃষ্ঠাজোৰা প্ৰতিবেদন দাখিল কৰে। কিন্তু, হিতেশ্বৰ শইকীয়াৰ নেতৃত্বাধীন কংগ্ৰেছ চৰকাৰে এই প্ৰতিবেদন ৰাজহুৱা নকৰিবলৈ সিদ্ধান্ত লয়। হত্যাকাণ্ডৰ পিছত মুঠ ৬৮৮ টা অপৰাধী গোচৰ ৰুজু কৰা হৈছিল আৰু ৩১০ জনকহে চাৰ্জশ্বীট দিয়া হৈছিল। বাকী ৩৭৮ টা গোচৰ প্ৰমাণ নোহোৱাৰ দোহাই দি বন্ধ কৰা হৈছিল। চাৰ্জশ্বীট দিয়া ৩১০ টা গোচৰো অসম চুক্তিমতে ১৯৮৫ চনত গঠিত অসম গণ পৰিষদ চৰকাৰে বাতিল কৰে।

টোকা

উৎস

Chadha, Vivek, Low Intensity Conflicts in India. Sage Publications, 2005.
Saksena, N.S. "Police and Politicians" in Alexander, P.J. (ed.) Policing India in the New Millennium. Allied Publishers, 2002.

শ্ৰেণী:স্বাধীনোত্তৰ অসম
শ্ৰেণী:ভাৰতৰ ৰাজনৈতিক-সাম্প্ৰদায়িক হিংসাত্মক ঘটনা
শ্ৰেণী:নৰসংহাৰ
শ্ৰেণী:সংঘৰ্ষ
অনুপমা ঔৰা গুৰুং

অনুপমা ঔৰা গুৰুং (নেপালী: अनुपमा गुरुङ; জন্ম: ১৬ আগষ্ট ১৯৮৮) এগৰাকী ছিংগাপুৰীয়-নেপালী মডেল আৰু সৌন্দৰ্য প্ৰতিযোগিতাৰ খিতাপধাৰী, যিয়ে মিছ নেপাল আৰ্থ ২০১১ খিতাপ জয় কৰিছিল। তেওঁ ২০১১ চনৰ ১২ নৱেম্বৰত থাইলেণ্ডৰ পাটায়াত অনুষ্ঠিত মিছ আৰ্থ ২০১১ প্ৰতিযোগিতাত নেপালক প্ৰতিনিধিত্ব কৰিছিল।

প্ৰাৰম্ভিক জীৱন

অনুপমা ঔৰা গুৰুং (প্ৰকৃত নাম অনুপমা গুৰুং) ১৯৮৮ চনৰ ১৬ আগষ্টত ছিংগাপুৰৰ এগৰাকী গুৰ্খা কণ্টিনজেণ্ট বিষয়াৰ পৰিয়ালত জন্মগ্ৰহণ কৰিছিল আৰু ২১ বছৰ বয়সলৈকে ছিংগাপুৰত বাস কৰিছিল। গুৰুঙে গেইলং মেথডিষ্ট ছেকেণ্ডাৰী স্কুলত মাধ্যমিক শিক্ষা গ্ৰহণ কৰিছিল, য’ত তেওঁ চফ্টবল দলৰ উপ-অধিনায়ক আছিল। তেওঁ ৰাজহুৱা ভাষণ প্ৰদান আৰু অনুষ্ঠান পৰিচালনা কৰি ভাল পায়। তেওঁ সাৱলীলভাৱে ইংৰাজী ক’ব পাৰে আৰু নেপালী তথা সামান্য পৰিমাণে মেণ্ডাৰিন চীনা ভাষাও জানে।

তেওঁ ছিংগাপুৰৰ নানয়াং পলিটেকনিকৰপৰা নাৰ্ছিং ডিপ্লমা সম্পূৰ্ণ কৰে আৰু বৰ্তমান নেপালৰ ইছলিংটন কলেজৰ (পূৰ্বৰ ইনফৰ্মেটিক্স) পৰা বিবিএ অধ্যয়ন কৰি আছে। ১৫ বছৰ বয়সতে তেওঁ এগৰাকী উদ্যোক্তা হোৱাৰ মনস্থ কৰিছিল। বৰ্তমান (২০১৩) কাঠমাণ্ডুত বাস কৰি তেওঁ নেপালৰ অৰ্থনীতিত সহায় কৰা আৰু জনসাধাৰণৰ বাবে কৰ্মসংস্থাপনৰ সুযোগ সৃষ্টি কৰাৰ লক্ষ্য ৰাখিছে। ২০১০ চনত তেওঁ মিছ মংগোল ২০১০ প্ৰতিযোগিতাত অংশগ্ৰহণ কৰিছিল আৰু তাত ‘মিছ পাৰ্চনেলিটি’ খিতাপ লাভ কৰিছিল।

মিছ নেপাল

অনুপমাই মিছ চিতৱান ২০১১ হিচাপে মিছ নেপাল ২০১১ সৌন্দৰ্য প্ৰতিযোগিতাত যোগদান কৰিছিল আৰু প্ৰথম ৰানাৰ-আপ হোৱাৰ লগতে ‘মিছ বেষ্ট হেয়াৰ’ খিতাপ অৰ্জন কৰিছিল। ইয়াৰ পিছত তেওঁ ফিলিপাইনৰ মেনিলাত অনুষ্ঠিত মিছ আৰ্থ ২০১১-ত অংশগ্ৰহণ কৰে।

বাহ্যিক সংযোগ

মিছ নেপাল ২০১১-ৰ প্ৰফাইল
মিছ নেপালৰ অধিকাৰিক ৱেবছাইট

তথ্যসূত্ৰ

শ্ৰেণী:নেপালৰ ব্যক্তি
শ্ৰেণী:সৌন্দৰ্য প্ৰতিযোগী
ইন্দিৰা পি পি বৰা

ইন্দিৰা পি পি বৰা এগৰাকী ভাৰতীয় শাস্ত্ৰীয় নৃত্যশিল্পী আৰু নৃত্য পৰিচালক। তেওঁ অসমৰ সত্ৰীয়া নৃত্য, ভাৰতনাট্যম আৰু কুচিপুড়ি নৃত্যৰ নৃত্যপটীয়সী। ভাৰতৰ শাস্ত্ৰীয় নৃত্যসমূহৰ ভিতৰত অন্যতম সত্ৰীয়া নৃত্যৰ প্ৰচাৰ আৰু প্ৰসাৰৰ বাবে গুৰু ইন্দিৰা পি পি বৰা বিশেষভাৱে জনাজাত। তেওঁ ১৯৮২ চনত গুৱাহাটীত কলাভূমি নামেৰে সত্ৰীয়া আৰু ভাৰতনাট্যম শিক্ষানুষ্ঠান স্থাপন কৰিছিল। বৰ্তমান তেওঁ আমেৰিকা যুক্তৰাষ্ট্ৰৰ কলৰাড'ত অৱস্থিত নাট্যসংগম নৃত্য একাডেমীৰ কলাত্মক সঞ্চালক। ১৯৯৬ চনত তেওঁ সংগীত নাটক একাডেমী বঁটা লাভ কৰিছিল। ২০১৯ চনত কেৰালা চৰকাৰে সত্ৰীয়া নৃত্যৰ জনপ্ৰিয়কৰণত তেওঁ আগবঢ়োৱা অৱদানৰ স্বীকৃতি স্বৰূপে গুৰু গোপীনাথ নাট্য পুৰস্কাৰ প্ৰদান কৰিছিল। ২০২০ চনত ভাৰত চৰকাৰে তেওঁক দেশৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে।

উদ্ধৃতি

সত্ৰীয়াত সকলো কোমল। পূব ভাৰতৰ সকলো নৃত্যশিল্পীৰ দৰে, ওডিছি আৰু মণিপুৰীৰ দৰে শৰীৰৰ ভাষাটোও অতি লেহুকা। অসমত মানুহবোৰে এনেকৈয়ে গতি কৰে।
সত্ৰীয়া নৃত্য ৰূপত ভক্তি প্ৰধান। ই এক জীৱন্ত পৰম্পৰা। অসমৰ মঠ-মন্দিৰত আজিও তেওঁলোকে ইয়াক চৰ্চা কৰে। মই ব্যক্তিগতভাৱে নিজে অতি উদাৰমনা আৰু বিদেশী দৰ্শকৰ বাবে উপভোগ্য কৰাৰ ক্ষেত্ৰত একেবাৰেই ৰক্ষণশীল নহয়। আপুনি সত্ৰীয়াত যীচু খ্ৰীষ্টৰ ক্ৰুচবিদ্ধ হোৱা ঘটনাক প্ৰতিনিধিত্ব কৰিব পাৰে, যদি আপুনি বিচাৰে। ইয়াক অন্য ৰূপ আৰু বিষয়বস্তুৰ সৈতে মিহলি কৰিব পাৰি। এই সকলোবোৰেৰে মই মাত্ৰ পৃথিৱীখনলৈ অলপ সুখ কঢ়িয়াই আনিব বিচাৰোঁ।
প্ৰফুল্ল প্ৰসাদ বৰাই মোক ৰাষ্ট্ৰীয় মঞ্চ দিলে। মই তেওঁৰ প্ৰতি সদায় কৃতজ্ঞ, কাৰণ তেওঁৰ উৎসাহ অবিহনে মই এগৰাকী গৃহিণী হ’লোহেঁতেন।
শিল্প-সংস্কৃতিৰ কোনো চৰ্টকাট নাই। মাত্ৰ দুমাহ শিকি মঞ্চত পৰিৱেশন কৰাৰ কথা ভবাটো বহুত ভুল। যদি তেওঁলোকে সকলো কাম নিষ্ঠাৰে কৰে, তেন্তে ই তেওঁলোকক আগুৱাই যোৱাত সহায় কৰাই নহয়, তেওঁলোকৰ সমাজকো সহায় কৰিব। আৰু তেতিয়া বিশ্বই তেওঁলোকক চিনি পাব আৰু তেওঁলোকৰ প্ৰতিভাক চিনি পাব। কিন্তু অতি দুখৰ বিষয় যে, নৱ প্ৰজন্মৰ ধৈৰ্য নাই। তেওঁলোকে শিকিবলৈ এজন ভাল গুৰুৰ ওচৰলৈ যাব লাগে৷

উৎস

শ্ৰেণী:সংগীত নাটক একাডেমী বঁটা বিজয়ী
শ্ৰেণী:পদ্মশ্ৰী বঁটা বিজয়ী
শ্ৰেণী:নৃত্যশিল্পী
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:অসমীয়া নাৰী
ফাৰ্মাৰ অন্তিম উপপাদ্য

ফাৰ্মাৰ অন্তিম উপপাদ্য সংখ্যা তত্ত্বৰ এটা গুৰুত্বপূৰ্ণ উপপাদ্য যি ৩৫০ বছৰৰো অধিক কাল অপ্ৰমাণিত হৈ আছিল।

১৬৩৭ চনত পিয়েৰ দি ফাৰ্মাই ডায়'ফেণ্টাছৰ "এৰিথমেটিকা" নামৰ গ্ৰন্থখনৰ এটা পৃষ্ঠাৰ কাষত প্ৰথমবাৰৰ বাবে এই উপপাদ্যটোৰ অনুমান আগবঢ়াইছিল। তেওঁ লিখিছিল যে তেওঁৰ লগত উপপাদ্যটোৰ এটা প্ৰমাণ আছে, কিন্তু পৃষ্ঠাটোৰ কাষৰ ঠাইখিনিত প্ৰমাণটো লিখিবলৈ ঠাই নোজোৰে। পাছত ফাৰ্মাৰ মৃত্যুৰ পাছত তেওঁৰ পুত্ৰ‌ই এৰিথমেটিকাৰ কাষত লিখি থোৱা টোকাবোৰ সংগ্ৰহ কৰি প্ৰকাশ কৰে যদিও প্ৰথমাৱস্থাত সকলোৰে এই উপপাদ্যটোৰ প্ৰতি সন্দেহ আছিল। অৱশেষত ৩৫৮ বছৰ কাল গণিতজ্ঞসকলৰ অশেষ কষ্টৰ ফলত এই উপপাদ্যটোৰ এটা প্ৰমাণ পোৱা গ'ল। উপপাদ্যটোৰ প্ৰথম সফল প্ৰমাণ আগবঢ়াইছিল এণ্ড্ৰু ৱাইলছ নামৰ এগৰাকী গণিতজ্ঞই। ১৯৯৪ চনত আগবঢ়োৱা এই প্ৰমাণটো ১৯৯৫ চনত আনুষ্ঠানিকভাৱে প্ৰকাশ কৰা হয়। এই উপপাদ্যটোৰ প্ৰমাণ আগবঢ়োৱা বাবে ২০১৬ চনৰ ২৪ মে'ত গণিতৰ নোবেল বঁটা ৰূপে পৰিচিত এবেল বঁটাৰে এণ্ড্ৰু ৱাইলছক সন্মানিত কৰা হয়।

গণিতৰ ইতিহাসৰ সবাতোকৈ গুৰুত্বপূৰ্ণ উপপাদ্যসমূহৰ ভিতৰত ফাৰ্মাৰ অন্তিম উপপাদ্য অন্যতম। গিনিছ বুক অব্ ৱৰ্ল্ড ৰেকৰ্ডছত এই উপপাদ্যটো "আটাইতকৈ কঠিন গাণিতিক সমস্যা" হিচাপে স্বীকৃতি লাভ কৰিছে। উল্লেখযোগ্য যে আটাইতকৈ বেছি অসফল প্ৰমাণ থকা উপপাদ্যটোও এইটোৱেই।

তথ্য সংগ্ৰহ

বাহ্যিক সংযোগ

শ্ৰেণী:গণিত
শ্ৰেণী:সংখ্যা তত্ত্বৰ উপপাদ্য
খৰ্গেশ্বৰ তালুকদাৰ

খৰ্গেশ্বৰ তালুকদাৰ ( জন্ম : ২৩ জুন ১৯৫৯-১০ ডিচেম্বৰ ১৯৭৯) ৰ জন্ম হৈছিল অবিভক্ত কামৰূপ জিলা আৰু বৰ্তমানৰ বৰপেটা জিলাৰ ভৱানীপুৰ অঞ্চলৰ উজান বৰবৰী গাঁৱত। তেওঁ অসম আন্দোলনৰ প্ৰথম শ্বহীদ। তেওঁৰ পিতৃ আছিল গৌৰীকান্ত তালুকদাৰ আৰু মাতৃ সাবিত্ৰীবালা। খৰ্গেশ্বৰ তালুকদাৰ সদৌ অসম ছাত্ৰ সন্থাৰ সক্ৰিয় কৰ্মী আছিল। অসম আন্দোলনৰ আৰম্ভণি কালতে ১৯৭৯ চনৰ ১০ ডিচেম্বৰ তাৰিখে লোকসভা নিৰ্বাচনৰ মনোনয়ন পত্ৰ দাখিলত বাধা দিবলৈ গৈ পুলিচৰ গুলীত তেওঁ নিহত হৈছিল। মৃত্যুৰ সময়ত খৰ্গেশ্বৰ তালুকদাৰ আছিল সৰুপেটাৰ বি.এইচ.বি. মহাবিদ্যালয়ৰ প্ৰাক-বিশ্ববিদ্যালয়ৰ দ্বিতীয় বাৰ্ষিকৰ ছাত্ৰ।

তথ্য সমল

বাহ্যিক সংযোগ

Assam's National Register Of Citizens - Why Final List Is An Insult To The Sacrifice Of 'Martyrs'
শ্ৰেণী:সংক্ষিপ্ত জীৱনী
শ্ৰেণী:অসম আন্দোলন
শ্ৰেণী:অসমৰ ব্যক্তি
শ্ৰেণী:কেৱল অসমীয়া ৱিকিপিডিয়াত উপলব্ধ প্ৰবন্ধ
গুস্তাভ মাহলাৰ

গুস্তাভ মাহলাৰ (জাৰ্মান: [ˈɡʊstaf ˈmaːlɐ]; ৭ জুলাই ১৮৬০ – ১৮ মে' ১৯১১) আছিল এজন অষ্ট্ৰিয়া-বোহেমিয়ান ৰোমাণ্টিক সুৰকাৰ আৰু তেওঁৰ প্ৰজন্মৰ অন্যতম আগশাৰীৰ সংগীত পৰিচালক। সুৰকাৰ হিচাপে তেওঁ ১৯ শতিকাৰ অষ্ট্ৰিয়া-জাৰ্মান সংগীত পৰম্পৰা আৰু ২০ শতিকাৰ আৰম্ভণিৰ আধুনিকতাবাদৰ সংগীত ধাৰাৰ সংযোগস্থলত অৱস্থিত আছিল। তেওঁৰ জীৱনত পৰিচালক হিচাপে অটুট খ্যাতি লাভ কৰাৰ বিপৰীতে তেওঁৰ সংগীতকাৰ হিচাপৰ পৰিচয় মৃত্যুৰ পিছতহে বিশ্বজনীন স্বীকৃতি পায়, বিশেষকৈ ১৯৪৫ৰ পিছত তেওঁৰ সংগীত পুনৰ আৱিষ্কৃত হোৱাৰ পিছত। আজিৰ দিনলৈকে মাহলাৰক অপেৰা আৰু চিম্ফণি সংগীতৰ অন্যতম প্ৰভাৱশালী ব্যক্তিত্ব হিচাপে গণ্য কৰা হয়।

জন্ম আৰু সংগীত কাৰ্য

গুস্তাভ মাহলাৰৰ জন্ম ১৮৬০ চনৰ ৭ জুলাইত বোহেমিয়াৰ কালিশ্টে (তেতিয়াৰ অষ্ট্ৰিয়ান সাম্ৰাজ্য) এখন ইহুদী পৰিয়ালত হৈছিল। তেওঁ জাৰ্মান ভাষী আছিল আৰু শৈশৱতেই সংগীতত অসাধাৰণ প্ৰতিভাৰ পৰিচয় দিছিল। ১৮৭৮ চনত তেওঁ ভিয়েনা কনজাৰ্ভেটৰীৰ পৰা সংগীত শিক্ষাৰ স্নাতক ডিগ্ৰী লাভ কৰে।

তেওঁ ইউৰোপৰ বহুতো অপেৰা গৃহত সংগীত পৰিচালক হিচাপে কৰ্মজীৱন আৰম্ভ কৰে আৰু অতি কম সময়তে এজন উদীয়মান, প্ৰতিভাশালী পৰিচালক হিচাপে খ্যাতি অৰ্জন কৰে। ১৮৯৭ চনত তেওঁক ভিয়েনা হোফ’পাৰাৰ (Vienna Court Opera) পৰিচালক হিচাপে নিযুক্তি দিয়া হয়। সেই পদ লাভ কৰিবলৈ মাহলাৰে আনুষ্ঠানিকভাৱে কেথলিক ধৰ্ম গ্ৰহণ কৰিছিল, যদিও তেওঁ ইহুদী পৰম্পৰাৰ পৰা আহিছিল।

ভিয়েনাত থকা ১০ বছৰৰ কালছোৱাত তেওঁ অপেৰা নিৰ্দেশনাৰ ক্ষেত্ৰত এক নতুন মানদণ্ড প্ৰতিষ্ঠা কৰে। তেওঁ বিশেষকৈ ৱেগনাৰ, মোজাৰ্ট আৰু চাইকোভস্কিৰ অপেৰা সমূহক উদ্ভাৱনী দৃষ্টিভংগীৰে মঞ্চস্থ কৰিছিল। তথাপি তেওঁ নিয়মীয়া ভাৱে ইহুদীবিৰোধী প্ৰেছ আৰু সামাজিক বিৰোধিতাৰ সন্মুখীন হৈছিল।

তেওঁৰ জীৱনৰ শেষ প্ৰান্তত, মাহলাৰে নিউয়ৰ্কৰ মেট্ৰ'পলিটান অপেৰা আৰু নিউয়ৰ্ক ফিলহাৰ্মনিকৰ পৰিচালক হিচাপে কাৰ্য কৰিছিল, যি তেওঁৰ আন্তঃৰাষ্ট্ৰীয় খ্যাতি অধিক বিস্তৃত কৰে।

তথ্যসূত্ৰ

শ্ৰেণী:সুৰকাৰ
শ্ৰেণী:জাৰ্মানী
শ্ৰেণী:সংগীত পৰিচালক
মুস্তানছিৰ বাৰ্মা

পদ্মশ্ৰী ড° মুস্তানছিৰ বাৰ্মা এগৰাকী প্ৰখ্যাত ভাৰতীয় পদাৰ্থবিদ। তেওঁ পৰিসাংখ্যিক বল বিজ্ঞান ক্ষেত্ৰত কৰা গৱেষণাৰ বাবে বিখ্যাত। বৰ্তমান তেওঁ টাটা মৌলিক গৱেষণা প্ৰতিষ্ঠান , মুম্বাইৰ সঞ্চালক।

বঁটা আৰু সন্মান

Indian National Science Academy-ৰ যুৱ বিজ্ঞানী বঁটা (১৯৮০)।
Indian Academy of Sciences-ৰ Associate (১৯৮৩-৮৬)।
CSIR -ৰ দ্বাৰা পদাৰ্থবিজ্ঞানত শান্তি স্বৰূপ ভাটনাগৰ বিজ্ঞান আৰু প্ৰযুক্তিবিদ্যা বঁটা (১৯৯৫)।
সন্মানীয় অধ্যাপক, জৱাহৰলাল নেহৰু উন্নত বৈজ্ঞানিক গৱেষণা কেন্দ্ৰ, বাংগালোৰ (১৯৯৮-২০০১)।
DAE পদাৰ্থবিজ্ঞানত ৰাজা ৰামান্না বক্তৃতা পুৰস্কাৰ (২০০৪)।
ভাৰতীয় বিজ্ঞান কংগ্ৰেছৰ এচ এন বোস Centenary Award (২০০৭)।
Department of Science and Technology-ৰ জে চি বোস ফেল'শ্বিপ (২০০৭)।
সপ্তম আব্দুচ চালাম সোঁৱৰণী বক্তৃতা, জামিয়া মিলিয়া ইছলামিয়া (২০০৯)।
আৰ এছ গোয়ল পুৰস্কাৰ (২০০৬), ২০১০ চনত প্ৰদান কৰা হৈছিল।
পদ্মশ্ৰী(২০১৩)

তথ্য সংগ্ৰহ

বাহ্যিক সংযোগ

টাটা মৌলিক গৱেষণা প্ৰতিষ্ঠান , মুম্বাইৰ সঞ্চালক
ড° মুস্তানছিৰ বাৰ্মাৰ ৱেবছাইট

শ্ৰেণী:পদ্মশ্ৰী বঁটা বিজয়ী
শ্ৰেণী:ভাৰতীয় বিজ্ঞানী
বনফুল (গ্ৰন্থ)

বনফুল যতীন্দ্ৰ নাথ দুৱৰা ৰচিত বনফুল কবিতাপুথিখন সাহিত্য অকাডেমি বঁটা প্ৰাপ্ত প্ৰথম অসমীয়া গ্ৰন্থ।

উদ্ধৃতিসমূহ

কোনোৱে দূৰতে চায় কোনোৱেবা চুই যায়চেনেহ কণিকা বুলি কৰোঁ তাকে ভুল।সপোন আঁতৰি গলে দিঠকে জনাই দিয়েবাটৰ কাষৰ মই বননিৰ ফুল।
মোৰ বাবে তুমিনুৰুবা মালতী ফুল,জীৱনত কিয়মিছাতে বঢ়োৱা ভুল?ফুলো নুফুলিবমৰহিব গছ পুলি,ফুলিলেও চাবাঢোপাতে সৰিব কলি।
সোণৰ প্ৰদীপ সুগন্ধি তেলেৰেধনীয়ে শৰাই ধৰে;প্ৰাণৰ চাকিত শলিতা জ্বলাইঅজলাই পূজা কৰে।
সোণালী কিৰণ সানি,পুৱাতেই পাখি মেলি,উৰি গ'ল দুয়োটিয়ে সৰগ ধিয়াই;আন্ধাৰ নামিল আহি,লগৰী নাহিল চাপিকোনে জানে কেনি উৰে বাট হেৰুৱাই।
মোৰ চিৰ জনমৰচিৰ চেনেহৰযত অপূৰণ আশাহয়তো কাৰোবাৰ মধু পৰশতপাব কেতিয়াবা ভাষা।

উৎস

শ্ৰেণী:সাহিত্য অকাডেমী বঁটা বিজয়ী গ্ৰন্থ
হৰিচৰণ

হৰিচৰণ শেশাদ্ৰী (জন্ম ২০ মাৰ্চ ১৯৮০) যাক হৰিচৰণ নামেৰে জনা যায়; এগৰাকী ভাৰতীয় কৰ্ণাটকী কণ্ঠশিল্পী, প্লেবেক গায়ক আৰু সংগীতজ্ঞ। তেওঁ প্ৰধানকৈ তামিল, মালয়ালম, হিন্দী, তেলুগু আৰু কন্নড় ভাষাৰ সংগীত আৰু চলচ্চিত্ৰত কণ্ঠদান কৰে। তেওঁ চলচ্চিত্ৰ আৰু সংগীতৰ এলবাম মিলাই ২০০০ৰো অধিক গীতত কণ্ঠদান কৰিছে।

হৰিচৰণে প্ৰথমে ২৪ বছৰ বয়সত তামিল চলচ্চিত্ৰ কাঢলৰ বাবে জছুৱাৰ শ্ৰীধৰৰ সংগীতত কণ্ঠদান কৰে। এইখিনিত তেওঁ তিনিটা গীত গাইছিল। চলচ্চিত্ৰখনৰ "উনাক্কেনা ইৰুপেন" নামৰ গীতটো ২০০৫ চনত ৰাষ্ট্ৰীয় চলচ্চিত্ৰ বঁটাৰ নিৰ্বাচন তালিকাত স্থান লাভ কৰে আৰু ব্যাপক জনপ্ৰিয় হয়।

যদিও প্ৰথম গীতেই কিছুমান পৰিচিতি আনে, হৰিচৰণ বুৰঞ্জীয়াকৈ জনপ্ৰিয় হৈ উঠে ২০১০ চনৰ তামিল চলচ্চিত্ৰ পাইয়াৰ বাবে যুৱন শংকৰ ৰাজাই সুৰ দিয়া "থুলী থুলি" গীতটো পৰিৱেশন কৰাৰ পাছত।

পটভূমি

হৰিচৰণ চেন্নাই, ভাৰতস্থিত এটা তামিল সংগীত-পৰিয়ালৰ সন্তান। তেওঁৰ ককাদেউতা পি. এছ. গণপতি ১৯৬০ চনত “আলাপনা” নামৰ অধীনত মাইকবিহীন কৰ্ণাটকী সংগীতৰ অনুষ্ঠান আয়োজন কৰাৰ বাবে জনাজাত আছিল। তেওঁৰ আইতা শ্ৰীমতী আল্মেলু গণপতি গণিতত ৰাষ্ট্ৰীয় বঁটাপ্ৰাপ্ত, আৰু ৩৫ বছৰৰো অধিক সময় ধৰি একাডেমিক ক্ষেত্ৰত কাৰ্যৰত।

তেওঁৰ দেউতা জি. শেশাদ্ৰী অল ইণ্ডিয়া ৰেডিঅ'-ৰ শিল্পী আৰু এগৰাকী বেংকৰ কৰ্মচাৰী। মাতৃ লতা চেন্নাইৰ পি. এছ. চিনিয়ৰ ছেকেণ্ডাৰী স্কুলৰ এগৰাকী লাইব্ৰেৰিয়ান।

হৰিচৰণে সাত বছৰ বয়সতেই কৰ্ণাটিক সংগীতৰ প্ৰশিক্ষণ আৰম্ভ কৰিছিল শ্ৰীমতী চেতু মহাদেৱনৰ ওচৰত, লগতে বিশিষ্ট সংগীতজ্ঞ কে. ভি. নাৰায়ণস্বামী, টী. এম. প্ৰভাৱথী আৰু পি. এছ. নাৰায়ণস্বামীৰ নিচিনা শিক্ষাবিদ তেওঁৰ শিক্ষক হিচাপে আছিল।

তেওঁ ১৭ বছৰ বয়সত জোছুৱাৰ শ্ৰীধৰৰ সংগীতত কাঢল ছবিৰ বাবে প্ৰথম তামিল চলচ্চিত্ৰ গীত ৰেকৰ্ডিং কৰিছে, আৰু সেই ছবিখনত তিনিটা গীত গাইছিল। তেওঁৰ “উনাক্কেনা ইৰুপেন” গীতটো ২০০৫ চনৰ ৰাষ্ট্ৰীয় চলচ্চিত্ৰ বঁটাত মনোনীত হৈছিল আৰু বহুল জনপ্ৰিয়তা লাভ কৰিছিল।

তেওঁৰ সাম্প্ৰতিক হিট গীত “থুলী থুলী”ৰ বাবে তেওঁ বিশেষ খ্যাতি লাভ কৰে। হৰিচৰণ যুৱন শংকৰ ৰাজাৰ সংগীতত আটাইতকৈ বেছি ব্যৱহৃত কণ্ঠশিল্পীসকলৰ অন্যতম।

২০১২ চনত, তেওঁ ৰজনীকান্তৰ সৈতে একেলগে “মাট্ট্ৰাম অন্দ্ৰুথান মাৰাধধু” গীতটো গাইছিল, যিটো এ. আৰ. ৰহমানৰ সংগীতত তৈয়াৰ কৰা কোচাডাইয়ান ছবিৰ সংগীত (২০১৪ চনত মুক্তি)।

বঁটা

জিকিছিল

ফিল্মফেয়াৰ এৱাৰ্ডছ চাউথ

২০১৫ – শ্ৰেষ্ঠ পুৰুষ প্লেবেক গায়কৰ বাবে ফিল্মফেয়াৰ বঁটা (মালয়ালম) – বেংলোৰ ডেজ
২০২৪ – শ্ৰেষ্ঠ পুৰুষ প্লেবেক গায়কৰ বাবে ফিল্মফেয়াৰ বঁটা (তামিল) – পনিয়িন চেলভান: II

IIFA উৎসৱ

২০১৬ – শ্ৰেষ্ঠ প্লেবেক গায়ক (পুৰুষ) – তেলুগু – বাহুবলী
২০১৬ – শ্ৰেষ্ঠ প্লেবেক গায়ক (পুৰুষ) – তামিল – বাহুবলী
২০১৭ – শ্ৰেষ্ঠ প্লেবেক গায়ক (পুৰুষ) – তেলুগু – কৃষ্ণগদী বীৰা প্ৰেমগধ

এছিয়ানেট চলচ্চিত্ৰ বঁটা

২০১৫ – শ্ৰেষ্ঠ প্লেবেক গায়ক – বেংলোৰ ডেজ

তথ্যসূত্ৰ

বাহ্যিক সংযোগ

ডিস্কোগ্ৰাফী
Raaga.com
Thiraipaadal.com
Haricharan on Devaragam
Haricharan on Saavn

শ্ৰেণী:ভাৰতীয় কণ্ঠশিল্পী
শ্ৰেণী:জীৱিত ব্যক্তি
শ্ৰেণী:তামিলনাডুৰ ব্যক্তি
শ্ৰেণী:সংগীতজ্ঞ
আল-ফাতিহা

ছূৰা আল ফাতিহা মুছলিমসকলৰ ধৰ্মীয় গ্ৰন্থ কোৰআনৰ ১ নম্বৰ ছূৰা(অধ্যায়), ইয়াৰ আয়াতৰ সংখ্যা ৭ আৰু ৰুকুৰ সংখ্যা ১। ফাতিহা শব্দটো আৰবী "ফাতহুন" শব্দজাত; যাৰ অৰ্থ "উন্মুক্তকৰণ।" ই আল্লাহ'ৰ তৰপৰ পৰা বিশেষ উপহাৰ। ছূৰা আল ফাতিহা অন্যান্য ছূৰাৰ নিচিনা বিছমিল্লাহিৰ ৰাহমানিৰ ৰাহীম দি আৰম্ভ। আল ফাতিহা ছূৰাটো মক্কাত অৱতীৰ্ণ হৈছে। সেয়েহে ই মক্কী ছূৰা হিচাপে শ্ৰেণীবদ্ধ।

সাৰাংশ

হাদীছত ছূৰা আল-ফাতিহা আল্লাহ আৰু তেওঁৰ বান্দা (পাঠ কৰা ব্যক্তি)ৰ মাজত দুটা অৰ্ধত ভাগ কৰা হৈছে বুলি বৰ্ণিত হৈছে, প্ৰথম তিনিটা আয়াত তেওঁৰ আধা আৰু শেষৰ তিনিটা আয়াত বান্দাৰ। বিছমিল্লাহ ছূৰাৰ প্ৰথম আয়াত নেকি, আনকি প্ৰথমতে এটা আয়াত নেকি সেই সম্পৰ্কে মতানৈক্য আছে। অধ্যায়টোৰ আৰম্ভণিতে আলহামদুলিল্লাহ বাক্যাংশৰে আল্লাহৰ প্ৰশংসা কৰি, আৰু কোৱা হৈছে যে সকলো সৃষ্টিৰ ওপৰত আল্লাহৰ সম্পূৰ্ণ কৰ্তৃত্ব আছে (১/২), যে তেওঁ আৰ-ৰহমান আৰ-ৰহিম বা পৰম কৃপাময় আৰু দয়ালু (২/৩ আয়াত), আৰু যে তেওঁ বিচাৰৰ দিনত সকলো আৰু সকলোৰে প্ৰকৃত মালিক আৰু হ'ব (৩/৪ আয়াত)।

বান্দাৰ অৰ্ধেক অংশক সামৰি লোৱা শেষৰ তিনিটা আয়াতৰ আৰম্ভণিতে বান্দৰ দ্বাৰা কোৱা হৈছে যে তেওঁলোকে কেৱল আল্লাহৰ ইবাদত কৰে আৰু সহায় বিচাৰে (আয়াত ৪/৫), তেওঁক চিৰাত আল-মুস্তাকিমলৈ পথ প্ৰদৰ্শন কৰিবলৈ অনুৰোধ কৰে। (সৰল পথ) যিসকলৰ প্ৰতি আল্লাহে প্ৰচুৰতা প্ৰদান কৰিছে, আৰু যিসকলে তেওঁৰ ক্ৰোধ অৰ্জন কৰিছে তেওঁলোকৰ নহয় (৫-৬/৬-৭ আয়াত)।

কিছুমান মুছলমান ধাৰাভাষ্যকাৰে বিশ্বাস কৰে যে ইহুদী আৰু খ্ৰীষ্টান ক্ৰমে আল্লাহৰ ক্ৰোধ উদগনি দিয়া আৰু বিপথে পৰিচালিত হোৱাসকলৰ উদাহৰণ. আন কিছুমানে ইয়াক সকলো সময়ৰ সকলো ইহুদী আৰু খ্ৰীষ্টানৰ একচেটিয়া নিন্দা হিচাপে লয়। নবেল কোৰআন (হিলালি–খান), যিটো সমগ্ৰ ইংৰাজী ভাষী বিশ্বৰ বেছিভাগ ইছলামিক কিতাপৰ দোকান আৰু চুন্নী মছজিদত আটাইতকৈ বেছি প্ৰচাৰিত কোৰআন বুলি কোৱা হয়, ই দুয়োটা গোটক ক্ৰমে ইহুদী আৰু খ্ৰীষ্টান বুলি সংজ্ঞায়িত কৰে।

আন মুছলমান ধাৰাভাষ্যকাৰসকলে এই আয়াতবোৰক কেৱল এটা নিৰ্দিষ্ট গোটৰ লোকৰ কথা কোৱা বুলি ব্যাখ্যা কৰা নাই, বৰঞ্চ এইবোৰক অধিক সাধাৰণ অৰ্থত ব্যাখ্যা কৰা হৈছে।

আয়াতসমূহৰ অসমীয়া অনুবাদঃ

১:১■ (আৰম্ভ কৰিছোঁ) পৰম কৰুণাময় পৰম দয়ালু আল্লাহৰ নামত।

১:২■ সকলো ধৰণৰ হামদ (প্ৰশংসা) বিশ্বজগতৰ ৰব আল্লাহৰ বাবে

১:৩■ যিজন পৰম কৰুণাময়, পৰম দয়ালু

১:৪■ বিচাৰ দিৱসৰ মালিক

১:৫■ আমি কেৱল তোমাৰেই ইবাদত কৰোঁ, আৰু তোমাৰ ওচৰতেই সাহায্য প্ৰাৰ্থনা কৰোঁ

১:৬■ আমাক সৰল পথৰ হিদায়ত দিয়া

১:৭■ তেওঁলোকৰ পথ, যিসকলক তুমি নিয়ামত (অনুগ্ৰহ) প্ৰদান কৰিছা, যিসকলৰ ওপৰত তোমাৰ ক্ৰোধ অহা নাই আৰু যিসকল পথভ্ৰষ্টও নহয়।

নামকৰণ

অৱতীৰ্ণ হোৱাৰ সময়কাল

বিষয়বস্তু

ছূৰাৰ উৎপত্তিৰ বিষয়ে আটাইতকৈ বেছি গ্ৰহণযোগ্য মতামত হৈছে ইবনে আব্বাছৰ মতামত, অন্যান্যৰ লগতে, যে আল-ফাতিহা এটা মক্কান ছূৰা, যদিও... কিছুমানে বিশ্বাস কৰে যে ই হয় মদিনা ছূৰা নহয় মক্কা আৰু মদিনা দুয়োখনতে অৱতীৰ্ণ হৈছে। বেছিভাগ ৰাবীয়ে লিপিবদ্ধ কৰিছে যে আল-ফাতিহা হৈছে মুহাম্মাদৰ ওচৰত অৱতীৰ্ণ হোৱা প্ৰথম সম্পূৰ্ণ ছূৰা। আল-ফাতিহাক আন কেইবাটাও নামেৰেও জনা যায়, যেনে- আল-হামদ (প্ৰশংসা), আছ-ছালাহ (নামাজ), উম্ম আল-কিতাব (কিতাপৰ মাতৃ), উম্ম আল-কুৰাণ (কোৰআনৰ মাতৃ) ৷ , ছাব'আ মিন আল-মাথানী (সাতটা পুনৰাবৃত্তি, কোৰআন ১৫:৮৭ৰ পৰা), আৰু এছ-শ্বিফা' (নিৰাময়)।

বৈশিষ্ট্য

সংক্ষিপ্ত ব্যা

তথ্যসূত্ৰ

শ্ৰেণী:ইছলাম ধৰ্ম
শ্ৰেণী:কোৰআন
শ্ৰেণী:ছূৰা
শ্ৰেণী:আল-কোৰআনৰ ছূৰাসমূহ
শ্ৰেণী:মক্কান ছূৰা
আলাৰমেল ভল্লী

আলাৰমেল ভল্লী হৈছে এগৰাকী ভাৰতীয় শাস্ত্ৰীয় নৃত্যশিল্পী আৰু ভাৰতনাট্যমৰ পাণ্ডানাল্লুৰ শৈলীৰ নৃত্য পৰিচালক।

১৯৮৬ চনত ভল্লীয়ে "দীপশিখা নৃত্য ফাউণ্ডেছন আৰু শৈক্ষিক ন্যাস" প্ৰতিষ্ঠা কৰে। ভাৰত আৰু বিদেশত বক্তৃতা প্ৰদৰ্শন, মাষ্টাৰ ক্লাছ, কৰ্মশালা আৰু আলোচনা চক্ৰৰ জৰিয়তে ভল্লীয়ে ভাৰতনাট্যমক এক গতিশীল আৰু সমসাময়িক নৃত্যৰ ভাষা হিচাপে প্ৰতিষ্ঠা কৰাত ভূমিকা পালন কৰিছে। তেওঁ কাম কৰা একাংশ মঞ্চ হৈছে ভাৰতৰ স্পিক মেকে, ছ’চাইটি ইটালিয়ানা ডেল ফ্ল’টো ডলচে, ৰোমৰ দ্য ফিলহাৰমনিক ছ’চাইটি, ভিয়েনাৰ ইণ্টাৰনেশ্যনেল ছ’মাৰটানজ’চেন, ছিংগাপুৰ ইণ্ডিয়ান ফাইন আৰ্টছ ছ’চাইটি আৰু আমেৰিকাৰ একাধিক বিশ্ববিদ্যালয়।

১৯৯১ চনত, বৈজয়ন্তীমালাৰ পিছতেই ভাৰত চৰকাৰৰ পৰা পদ্মশ্ৰী প্ৰদান কৰা আলাৰমেল ভল্লী আছিল দ্বিতীয় কনিষ্ঠতম নৃত্যশিল্পী। তেওঁ ২০০১ চনত ভাৰতৰ সংগীত, নৃত্য আৰু নাটকৰ ৰাষ্ট্ৰীয় একাডেমীৰ পৰা সংগীত নাটক অকাডেমী বঁটাৰ দ্বাৰা সন্মানিত হৈছিল।তাৰ পিছত তেওঁ ২০০৪ চনত ভাৰত চৰকাৰৰ পৰা পদ্মভূষণ বঁটাআৰু ২০০৪ চনত ফ্ৰান্স চৰকাৰৰ পৰা "চেভালিয়াৰ অৱ আৰ্টছ এণ্ড লেটাৰ্ছ বঁটা" লাভ কৰে।

জীৱনৰ প্ৰথমাৰ্ধ

চেন্নাইত জন্মগ্ৰহণ কৰি ডাঙৰ-দীঘল হোৱা আলাৰমেল ভল্লীয়ে চেন্নাইৰ চাৰ্চ পাৰ্কৰ দ্য ছেক্ৰেড হাৰ্ট মেট্ৰিক স্কুলৰ পৰা স্কুলীয়া শিক্ষা গ্ৰহণ কৰে। পৰৱৰ্তী সময়ত তেওঁ চেন্নাইৰ ষ্টেলা মাৰিছ কলেজৰ পৰা ইংৰাজী সাহিত্যত কলাৰ স্নাতক ডিগ্ৰী লাভ কৰে। ছয় বছৰ বয়সৰ পৰাই তেওঁ পাণ্ডানাল্লুৰ কিংবদন্তি গুৰু শ্ৰী চোক্কালিঙ্গম পিল্লাই আৰু তেওঁৰ পুত্ৰ শ্ৰী চুব্বাৰায় পিল্লাইৰ দৰে প্ৰখ্যাত গুৰুৰ অধীনত ভৰতনাট্যমৰ পাণ্ডনাল্লুৰ শৈলীৰ প্ৰশিক্ষণ আৰম্ভ কৰে। আলাৰমেল ভল্লীয়ে বহু বছৰ ধৰি বীণা ধনমল সংগীতৰ পদম আৰু জেভেলিছ শৈলীৰ সংগীত অধ্যয়ন কৰিছিল। তেওঁ গুৰু কেলুচৰণ মহপাত্ৰ আৰু তেওঁৰ শিষ্য গুৰু ৰমণি ৰঞ্জন জেনাৰ অধীনতো ওডিছী প্ৰশিক্ষণ গ্ৰহণ কৰে।

পেছা

ছাৰে ন বছৰ বয়সতেই তেওঁ মাদ্ৰাজৰ ভাৰতীয় চাৰু-কলা প্ৰতিষ্ঠানৰ মঞ্চত আত্মপ্ৰকাশ কৰি "নৃত্য কলা ভূষণ" বঁটা লাভ কৰে। পেৰিছৰ সন্মানীয় ছাৰা বাৰ্ণহাৰ্ট থিয়েটাৰ‌ ডে লা ভিল্লা আন্তঃৰাষ্ট্ৰীয় নৃত্য মহোৎসৱত মাত্ৰ ১৬ বছৰ বয়সত তেওঁ এই সন্মান লাভ কৰিছিল আৰু তেতিয়াৰ পৰাই ভাৰত আৰু বিদেশৰ একাধিক থিয়েটাৰ আৰু উৎসৱ উভয়তে তেওঁ নৃত্য প্ৰদৰ্শন কৰি আহিছে।

ধ্ৰুপদী তামিল সাহিত্য আৰু ২০০০ বছৰ পুৰণি সংগম কবিতাৰ সংকলনৰ বিষয়ত কৰা তেওঁৰ গৱেষণাই নৃত্য কবিতাৰ এক উল্লেখযোগ্য তালিকাৰ সৃষ্টি কৰিছে। বছৰ বছৰ ধৰি ধ্ৰুপদী ভাৰতনাট্যমৰ পৰিকাঠামোৰ ভিতৰতে তেওঁ নিজৰ সুকীয়া শৈলীৰ বিকাশ ঘটাইছে।

তেওঁৰ আগশাৰীৰ শিক্ষাৰ্থীসকলৰ ভিতৰত আছে মিনিয়াপলিছৰ

আলাৰমেল ভল্লীয়ে ভাৰতীয় প্ৰশাসনিক সেৱাৰ (আইএএছ) বিষয়া ভাস্কৰ ঘোষৰ সৈতে বিবাহপাশত আৱদ্ধ হয়।

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নৃত্যশিল্পী
শ্ৰেণী:পদ্মশ্ৰী বঁটা বিজয়ী
শ্ৰেণী:পদ্মভূষণ বঁটা বিজয়ী
শ্ৰেণী:সংগীত নাটক একাডেমী বঁটা বিজয়ী
শ্ৰেণী:ভাৰতীয় নাৰী
শ্ৰেণী:ভাৰতীয় শাস্ত্ৰীয় নৃত্যশিল্পী